CELEX: 22014D0224
Language: mt
Date: 2014-10-24 00:00:00
Title: Deċiżjoni tal-Kumitat Konġunt taż-ŻEE Nru 224/2014 tal-24 ta' Ottubru 2014 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2015/1448]

3.9.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 224/2014
      tal-24 ta' Ottubru 2014
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2015/1448]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2013/53/KE tħassar, b'effett mit-18 ta' Jannar 2016, id-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (2), li hija inkorporata fil-Ftehim ŻEE u li konsegwentement għandha titħassar skont il-Ftehim ŻEE b’effett mit-18 ta' Jannar 2016.
               
            
                  (3)
               
               
                  L-Anness II tal-Ftehim ŻEE għandu għalhekk jiġi emendat skont dan,
               
            ADOTTAT DIN ID-DEĊIŻJONI:
      Artikolu 1
      Il-Kapitolu XXXI tal-Anness II għall-Ftehim ŻEE għandu jiġi emendat kif ġej:
      
                  1.
               
               
                  Il-punt li ġej jiddaħħal wara l-punt 1 (id-Direttiva 94/25/KE tal-Parlament Ewropew u tal-Kunsill):
                  
                              “2.
                           
                           
                              
                                 32013 L 0053: Id-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (ĠU L 354, 28.12.2013, p. 90).”
                           
                        
            
                  2.
               
               
                  It-test tal-punt 1 (id-Direttiva 94/25/KE tal-Parlament Ewropew u tal-Kunsill) għandu jitħassar b'effett mit-18 ta' Jannar 2016.
               
            Artikolu 2
      It-testi tad-Direttiva 2013/53/UE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta’ Novembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-24 ta’ Ottubru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 354, 28.12.2013, p. 90.
      
         (2)  ĠU L 164, 30.6.1994, p. 15.
      
         (*)  L-ebda rekwiżit kostituzzjonali ma huwa indikat.